تاریخ ابن کرم

تاریخ ابن کرم پیر محمد طاہر حسین قادری کی 2020ء میں شائع ہونے والی دو جلدوں پر مشتمل کتاب ہے جس میں مصنف نے حضرت علی کرم اللہ وجہہ  سے پیر محمد کرم حسین قادری تک سلسلہ قادریہ قطبیہ کے 43 بزرگوں کا تذکرہ تحریر کیا۔ کتاب کی ضخامت 1350 صفحات پر محیط ہے اور اسے کتابخانہ ابنِ کرم خانقاہ منگانی شریف، ضلع جھنگ (پاکستان) نے شائع کیا ہے۔ پیر محمد طاہر حسین قادری محقق، سفرنامہ نگار، مؤرخ، شاعر ہیں، ان کی تقریباً تیس سے زائد کتابیں شائع ہو چکی ہیں۔

مواد 
تاریخ ابن کرم دو ضخیم جلدوں  کے تیرہ سو پچاس(1350)صفحات اور تیتالیس (43) مشائخ ِطریقت کے تذکروں پر مشتمل ہے۔جلداول کا تعلق حدود عراق میں سلسلہ قادریہ سےجبکہ جلد دوم حدود پنجاب میں سلسلہ قادریہ اور اُس کی شاخ غوثیہ قطبیہ سے متعلق ہے۔جلد اول  حضرت سیدنا علی مرتضیٰ کرم اللہ وجہہ سے لے کر سید شمس الدین محمد  تک تیئس (23) مشائخ طریقت کے ذکر خیر پر مشتمل ہے۔ جبکہ جلد دوم سید محمد غوث گیلانی اوچوی سے پیر محمد کرم حسین حنفی القادری سمیت بیس (20) مشائخ کے تذکروں پر محیط ہے ۔جلداول ڈاکٹر عبدالقدیر خان، ڈاکٹر معین الدین عقیل،ڈاکٹر عارف نوشاہی،ڈاکٹر معین نظامی ،پروفیسر محمد اقبال مجددی  جیسی علمی،ادبی اور تحقیقی شخصیات جبکہ  جلد دوم سید یوسف رضا گیلانی ، مخدوم سید افتخار الحسن گیلانی (سجادہ نشین اوچ شریف)، پیر سید افضال حسین شاہ گیلانی (خانقاہ شیخو شریف)، مخدوم زادہ سید قطب علی شاہ (خانقاہ قطبیہ سندھیلیانوالی شریف) جیسی روحانی شخصیات کی تقاریظ سے مزین ہے۔جبکہ کتاب کا انتساب پیر محمد طاہر حسین قادری (مصنف) کے والد محترم حضرت پیر محمد کرم حسین حنفی القادری  منگالوی کے نام سے منسوب ہے۔

کتاب میں اشخاص، مقامات، کتب و رسائل کے اشاریوں کا بہترین اہتمام کیا گیا ہے۔ آخر میں شیوخِ سلسلہ کے مزارات، متعدد حضرات کی تحریروں کے عکس اور قلمی شبیہات کی رنگین تصاویر بھی شامل ہیں۔

ناقدین کی رائے اور تبصرے

حوالہ جات 

2020ء کی کتابیں
اردو کتب
اسلامی تاریخی کتب
کتب مشائخ قادریہ